nglebeti sayembara, nanging sampun kasep. Raden Pandhu dipun tantang perang dening Raden Narasoma. Sakawit Raden Pandhu kawon, lajeng nglepasaken jemparing Maruta. Raden Narasoma kombul ing lesus, sambat kawon. Sareng dipun dhakaken, nantang malih. Raden Pandhu janji yen kawon malih, totohanipun kedah putri kalih. Sareng dipun jemparing, kabekta mumbul ing lesus, sambat-sambat kawon. Dewi Kunthinalibrangta kaliyan ingkang rayi Dewi Madrim, kangge asok dhateng Raden Pandhu. Raden Pandhu jumeneng nata ing Ngastina, nggentosi ingkang rama Bagawan Abiyasa. Dewi Kunthinalibrangta peputra 3, inggih punika Raden Wijakangka (Puntadewa), Raden Wijasena lan Raden Wijanarka (Premadi). Dewi Madrim peputra kembar Raden Pinten lan Raden Tangsen (Nakula/Sadewa). Wonten ing lampahan Pandhu papa (sedanipun Prabu Pandhudewanata), Dewi Madrim bela sedanipun Prabu Pandhu, nggebyur ing kawah Candradimuka. Dene Dewi Kunthi terus momong Pandhawa, ngantos tutug bibar Baratayuda.